Setshwantsho se o se bonang fano se bontsha kafa ba neng ba tsena ka teng. Sa ntlha, ba ne ba pega monna yoo mo godimo ga ntlo. Borulelo jwa ntlo bo ne bo le sephaphathi. Go tswa foo ba ne ba phunya phatlha e kgolo mo borulelong. La bofelo, ba ne ba tsenya monna yo o lwalang yoo a le mo bolaong jwa gagwe ka phatlha eo ba mo folosetsa mo phaposing. Ba ne ba na le tumelo e kgolo tota! Le fa re ka tswa re lebane le mathata afe, go na le potso e re tlhokang go bona karabo ya yone: A ruri go a kgonega go tshela botshelo jo bo nang le bokao? Re ka bona karabo ka go sekaseka botshelo jwa monna yo o tshetseng mo lefatsheng dingwaga di ka nna 2 000 tse di fetileng—Jesu Keresete. Le mororo a ile a lebana le dikgwetlho di le dintsi, o ile a tshela botshelo jo bo nang le bokao. Go ka nna jalo le ka rona fa re etsa sekao sa gagwe.